kardosdrur/scandi-wiki huggingface dataset:
ONE Championship

ONE Championship (tidligere kendt som ONE Fighting Championship eller ONE FC ) er en Singaporebaseret MMA, Muay Thai, kickboxing, boksning og grappling- organisation, som blev lanceret den 14. juli 2011 af iværksætter Chatri Sityodtong og tidligere ESPN Sportsdirektør Victor Cui.  ONE Championship udsender til over 1,7 milliarder potentielle seere i 136 lande.  One Championship er støttet af Sequoia Capital, GIC, Temasek Holdings, Iconiq Capital, Mission Holdings og Greenoaks Capital.

Ifølge flere prominente medier som Forbes, er ONE Championship Asiens største globale sportsmedieejendom, samt verdens største kampsportsorganisation. Bemærkelsesværdige kæmpere, der er på kontrakt hos organisationen omfatter Demetrious Johnson, Eddie Alvarez, Nieky Holzken, Angela Lee, Aung La N Sang, Sage Northcutt, Martin Nguyen, Eduard Folayang, Giorgio Petrosyan, Yodsanklai Fairtex, Kevin Belingon, Bibiano Fernandes, Roger Gracie, Brandon Vera, Shinya Aoki og Xiong Jing Nan.

Det første ONE Championship event blev afholdt den 3. September 2011 i Singapore Indoor Stadium. Organisationen har siden udvidet sig på tværs af den Asiatiske region. One Championshop har afholdt 83 stævner til dato med shows, der er blevet afholdt i Singapore, Jakarta, Manila, Kuala Lumpur, Dubai, Taipei, Phnom Penh, Beijing, Guangzhou, Yangon, Changsha, Hefei, Macau og Bangkok. Organisationen har planer om at udvide i Seoul, Tokyo, og Vietnam i 2019.

ONE Championship har en ti-års tv-aftale Fox Sports Asien  (tidligere kendt som ESPN Star Sports).

Historie

Dannelsen 
One Championship der blev lanceret som "ONE FC" på et pressemøde i Singapore den 14. juli 2011. De ONE FC-kæmperne, der blev afsløret på pressemødet inkluderede Anuwat Kaewsamrit, Eduard Folayang, Yodsanan Sityodtong, Ole Laursen, Leandro Issa, Orono Wor Petchpun og Rolles Gracie.

Victor Cui erklærede, at ved den første begivenhed den 3. september ville One Championship blibe sendt i mere end 500 millioner hjem i hele Asien.

Referencer

Eksterne henvisninger 

 
 Liste over begivenheder på Sherdog

Organisationer fra USA
Mixed martial arts
Etableret i 2011
Pages with unreviewed translations
Harry MacElhone

Harry MacElhone (født 16. juni 1890 i Dundee, Skotland, død 1958) var en bartender fra det tidlige 20. århundrede, som er mest kendt for sin tid på Harry's New York Bar i Paris, som han købte i 1923.

MacElhone Han begyndte at arbejde på Ciro's Club i London efter Første Verdenskrig og udgav Harry of Ciro's ABC for Mixing Cocktails i 1921. På Ciro begyndte han at arbejde på sin tidligste version af The White Lady, der indeholdt gin, Crème de menthe, Triple sec og citronsaft.

Han udgav også Barflies and Cocktails, og arbejdede senere på Plaza Hotel i New York. Han er krediteret for at opfinde mange cocktails herunder Bloody Mary, Sidecar, Monkey gland, Boulevardier og en tidlig form af French 75. Fra 2011 fortsatte hans efterkommere med at drive Harry's Bar.

Referencer 

Personer fra Dundee
Tortilla

Tortilla er et fladbrød, som typisk laves af majsmel eller hvedemel.  På spansk betyder "tortilla" en "lille kage". De blev oprindelig lavet af de indfødte folk i Mesoamerica.  

Tortillas lavet med majsmel er den oprindelige type, som stadig er meget populær i Mexico og Mellemamerika. Det mest almindelige mel, som anvendes i dag, er hvedemel.       

For at lave en tortilla skal man bruge mel, salt, vand og olie, som blandes sammen til en smidig dej, der rulles ud og steges på en pande. Man kan købe færdigproducerede tortillas i de fleste danske supermarkeder.

Spansk æggekage med kartoffel kaldes også tortilla

Referencer 

Spanske ord og vendinger
Mad fra Mexico
Mad fra USA
Pages with unreviewed translations
Sonia Sotomayor

Sonia Maria Sotomayor (født 25. juni 1954) er dommer i USA's højesteret. Hun blev udnævnt af Barack Obama i 2009. Hun er den første hispanic og latina dommer der har besiddet posten.

Sotomayor er født i the Bronx, New York af forældre fra Puerto Rico. Hendes far døde da hun var ni, og hun blev efterfølgende opdraget af sin mor. Sotomayor er uddannet fra Princeton University i 1976, og Yale Law School i 1979. Hun var redaktør for the Yale Law Journal i 1979. Hun arbejde som assisterence distriktsadvokat i fire år, før hun indgik i privat praksis i 1984. Hun har været aktiv i bestyrelser for bl.a. Puerto Rican Legal Defense and Education Fund, the State of New York Mortgage Agency og New York City Campaign Finance Board.

Eksterne henvisninger 

Højesteretsdommere fra USA
Personer fra New York City
Volker Bruch

Volker Bruch (født 9. marts 1980) er en tysk fjernsyns- og filmskuespiller. Han er bedst kendt internationalt for sin hovedrolle som Wilhelm Winter i tv-dramaserien Vores mødre, vores fædre (2013) og som kommisær Gereon Rath i tv-serien Babylon Berlin (2017).

Tidligt liv 
Bruch blev født i 1980 i Vesttyskland som barn af en tysk far og en østrigsk mor. Han voksede op i München med fem søskende. Han begyndte at spille skuespil i sine skoleår, og efter han blev færdig i gymnasiet valgte han at studere scenekunst på Max Reinhardt Seminar i Wien, Østrig. Under sit studie valgte han at specialisere sig til fjernsyn og film i stedet for til teateret. During this time he made some of his first television appearances.

Karriere 
Bruch brugte starten af sin karriere på primært at spille mindre roller i tyske fjernsyns- og filmproduktioner. I 2008 spillede han med i flere film inklusive den franske film Female Agents, den engelsksprogede tyske biografiske film The Red Baron som Oberleutnant Lothar Freiherr von Richthofen, den Oscar-nominerede tyske film Baader-Meinhof komplekset som Stefan Aust, samt den Oscar-vindende amerikanske film The Reader.

Bruch havde flere små biroller i perioden efter sin gennembrudsrolle i den populære tyske miniserie Vores mødre, vores fædre fra 2013. hvor han spillede en af de fem protagonister. Han blev nomineret til en Deutscher Fernsehpreis for sin præstation, og han modtog en specialpris for Ensemble Cast ved Bayerischer Fernsehpreis i 2013.

Efter Vores mødre, vores fædre medvirkede Bruch i en række forskellige film- og tv-produktioner frem til 2017, hvor han blev castet til Babylon Berlin. I Babylon Berlin spiller Bruch hovedrollen som politikommissær Gereon Rath, der undersøger en række forbrydelser i Weimarrepublikkens Berlin. De første to sæsoner blev udgivet i rap i efteråret 2017 og en tredje sæson blev annonceret til at have præmiere i efteråret 2019. Babylon Berlin viste sig at blive enormt populær i Tyskland samt blandt det internationale publikum, hvilket gjorde Bruch internationalt berømt. Han bliver betragtet som en af Tysklands kommende store stjerner. I 2018 modtog han prisen Goldene Kamera for sin præstation og han deler en Grimme-Preis med resten af holdet bag serien.

I 2018 spillede han en rolle i den amerikanske film The Girl in the Spider's Web og han filmede den tyske produktion Rocca verändert die Welt.

Privatliv 
Bruch bor i Berlin sammen med partner Miriam Stein. sammen har de et barn fra 2017. Bruch mødte Stein i 2009 på settet til filmen Young Goethe in Love. Senere medvirkede de begge i Generation War (2013).

Bruch taler både engelsk og tysk.

Udvalgt filmografi 
 Baader-Meinhof komplekset (2008)
 The Reader (2008)
 Female Agents (2008)
 The Red Baron (2008)
 Young Goethe in Love (2010)
 Nanga Parbat (2010)
 Westwind (2011)
 Tour de Force (2014)
 Treasure Guards (2011, tv-film)
 Vores mødre, vores fædre (2013, tv-miniserie)
 Babylon Berlin (2017, tv-serie)
 The Girl in the Spider's Web (2018)

Referencer

Eksterne henvisninger 
 

Skuespillere fra Tyskland
Steakkniv

En steakkniv er en skarp bordkniv, der bruges til at skære bøffer med. Den har ofte et savtakket blad og træhåndtag og er de eneste skarpe knive, som bruges som bestik i moderne borddækning.

Historie 
Specialiserede steakknive begyndte at fremkomme i USA efter første verdenskrig. Før første verdenskrig var alle bordknive skarpe, men det krævede regelmæssig slibning og polering. Da hushjælp og tjenestefolk forsvandt, forsvandt knivene, der krævede for meget vedligehold. 

Efter anden verdenskrig kom savtakkede knive i rustfrit stål, som hverken skulle slibes eller poleres, og de blev hurtigt en succes. I 1950'erne blev varmebehandling af rustfrit stål introduceret. Det gjorde det muligt at lave skarpe knive uden savtakker. Men de savtakkede steakknive var så udbredte, at man fortsatte med at producere dem.

Referencer 

Køkkenknive
Bordservice
Bordkniv

En bordkniv er et stykke spisebestik med kun én skærende æg. Den bruges ved borddækning ved hver kuvert. Bordknive er normalt kun moderat skarpe, da de er beregnet til at skære i tilberedte retter. Bordknive har normalt en rundet spids.

Se også 
 Smørekniv
 Steakkniv
 Knork
 Sporf

Køkkenknive
Bordservice
Laguiole

Laguiole(, lokalt ) er en fransk type foldekniv, der  blev produceret som stykke værktøj af høj kvalitet i Occitanien i "kniv-byen" Thiers, hvor omkring 70% af franske skæreværktøjer kommer fra, og i den lille landsby Laguiole, som begge ligger på Centralmassivet i Frankrig.

"Laguiole" er hverken et varemærke eller et firmanavn, men associeret med en særlig form for traditionelle knive, som kommer fra dette område.

Se også 
 Opinel

Referencer

Eksterne henvisninger 

 

Knive
Frits Johannesen

Frits Johannesen (født 22. maj 1944 i Fuglafjørður) er en færøsk kunstmaler, digter og korleder.

Johannesen er født og bosat i Fuglafjørður, som er en bygd på øen Eysturoy på Færøerne. Han er gift med Alexandra Johannesen.

Frits Johannesen er uddannet lærer og har desuden uddannet sig inden for billedkunst og musik. Udover at være kunstmaler, er Frits Johannesen også digter og korleder. I et portrætinterview forklarer han, at det nærmest er et færøsk karaktertræk at være kreativ og aktiv på flere forskellige områder, da det i de små færøske samfundet altid har været nødvendigt at beherske flere funktioner.

Johannesens malerier har ofte en stærkt ekspressionistisk karakter, der er rodfæstet i færøsk historie, myter og kultur.

Referencer 

Malere fra Færøerne
Liv Lisa Fries

Liv Lisa Fries (født 31. oktober 1990 i Berlin) er en tysk skuespillerinde. Hun fik sit internationale gennembrud som kvindelige hovedrolle Charlotte Ritter i den tyske tv-serie Babylon Berlin fra 2017. Inden havde hun medvirket i filmen Zurich (2013), som hun modtog flere priser for.

Karriere 
Fries blev født i Berlin i 1990. Efter hun havde set Léon: The Professional i en alder af 14 år, besluttede hun, at hun ville være skuespiller, da hun var blevet meget imponeret over Natalie Portmans præstation. Hendes første rolle i Atomised (2005) (tysk: Elementarteilchen) blev klippet ud af den endelige film. Hun fik i stedet sin debut i 2006 i en episode af Schimanski, hvor hun spillede den kvindelige hovedrolle.

Hendes optræden i den tyske tv-film Sie hat es verdient som en aggresiv frustreret teenager ved navn Linda, der torturerer en af sine jævnaldrene blev rost af kritikerne og publikum. Fries udtalte, at hun begyndte at føle sig ensom og isoleret under optagelserne, ligesom den karakter hun spillede.

I 2013 medvirkede hun i den tyske tragikomedi Zurich (original titel Und morgen Mittag bin ich tot). Hun modtog kritikerros for sin præstation for sin rolle som Leo, en ung kvinde med cystisk fibrose. Ifølge Fries forberedte hun sig til rollen ved at møde personer der led af sygdommen, samt at løbe op ad trapper mens hun trak vejret gennem et sugerør.

Fries spillede en rolle i tv-serien Counterpart fra 2017.

Privatliv 
Fries var i Beijing som studerende under sin uddannelse. Efter at have taget studentereksamen i 2010 blev hun indskrevet på filosofi og litteraturvidenskab, men droppede ud igen, da hendes karriere som skuespiller gik bedre og bedre.

Udover tysk taler Freis go englesk, fransk og mandarin.

Udvalgt filmografi

Film 
 Die Welle (2008)
 Stronger Than Blood (2010)
 Romeos (2011)
 Zurich (2013)
 Die Präsenz (2014)
 Boy 7 (2015)
 Heil (2015)
 Lou Andreas-Salomé, The Audacity to be Free (2016). Tysksproget film om Lou Andreas-Salomé
 Rakete Perelman (2017)

Fjernsyn 
 Sie hat es verdient (2010) (tv-film)
 Polizeiruf 110 (2012) (tv-episode)
 Tatort (2014) (tv-episode)
 NSU German History X (2016) (tv mini-serie)
 Babylon Berlin (2017) (tv-serie)
 Counterpart (2017) (tv-serie)

Hæder 
 2012: Bedste kvindelige skuespiller for Sie hat es verdient (Goldene Kamera Awards)
 2014: Bedste kvindelige skuespiller for Zurich (Bavarian Film Awards)
 2014: Bedste kvindelige skuespiller for Zurich (Max-Ophüls-Preis)
 2014: Bedste kvindelige skuespiller for Zurich (Deutscher Regiepreis Metropolis)
 2015: Bedste kvindelige skuespiller for Zurich (Preis der deutschen Filmkritik)
 2018: Grimme-Preis for Babylon Berlin (note: samlet pris der blev givet til dem primære drivkræfter bag serien inklusive de tre hovedrolleindehavere)

Referencer

Eksterne henvisninger 
 

Skuespillere fra Tyskland
Personer fra Berlin
DM i debat

DM i debat er en debatkonkurrence, der bliver afholdt årligt på Folkemødet af avisen Politiken og Dansk Ungdoms Fællesråd (DUF). Første gang, den fandt sted, var i 2011.

Præmis 
Om konkurrencen skriver Politiken:
Med konkurrencen ønsker Politiken og DUF at give debatlystne unge en platform, hvorfra de kan træne, dyrke og udbrede deres politiske holdninger. Vi vil klæde de unge på til at blande sig i den offentlige debat, til at have mod til at bruge deres stemme til at sætte dagsordner og bidrage til at rykke holdninger - og samfundet - i den retning, de mener, er den rigtige. Visionen med DM i debat er altså at bidrage til at skabe en levende, offentlig debat ved at kvalificere den med skarpe og kompetente unge stemmer.

Vindere af DM i debat 

 2011: Peter Hummelgaard (DSU)
 2012: Gry Möger Poulsen (SFU)
 2013: Morten Dahlin (VU)
 2014: Morten Ryom (EEO)
 2015: Lawand Hiwa Namo (Politikens Debattør- og kritikerskole)
 2016: Alex Vanopslagh (LAU)
 2017: Andreas Weidinger (KU)
 2018: Nanna Bonde (SFU)
 2019: Frederik Vad (DSU)
2020: Sofie Lippert Troelsen (SFU)
2021: Frederik Enevoldsen (FH ungdom)
 2022: Simon Fendinge Olsen (LAU)
 2023: Mathias Kring Niebuhr (DSU)

Referencer

Eksterne henvisninger 

 DM i debat på Dansk Ungdoms Fællesråds hjemmeside

Debat
Etableret i 2011
Louis Bendixen

Louis Bendixen (født 23. juni 1995 i København) er en dansk cykelrytter, der kører for .

Meritter 
2013
 1. Junior DM i MTB XCO 2013.(U19)
 2. Junior DM i cykelcross 2013.(U19)
 4. Junior UCI XCO World Cup Val Di Sole 2013.(U19)

2016
 7. Tour of China I, Stage 2
 5. Tour of China II, Stage 5.

2018
 3. stage (Prologue) Volta a Portugal em Bicicleta Santander Totta

Eksterne henvisninger 

 

Mandlige cykelryttere fra Danmark
Ineos

INEOS er en britisk kemivirksomhed med hovedsæde i London. Selskabet blev grundlagt i 1998 af Jim Ratcliffe og er i dag blandt verdens største producenter af kemikalier.

I maj 2017 købte Ineos olie- og gasforretningen fra DONG Energy A/S.

Fra 1. maj 2019 overtog selskabet ejerskabet og sponsoratet af cykelholdet Team Sky, der fik navnet Team INEOS. I august 2019 overtog INEOS og Ratcliffe ejerskabet af den franske fodboldklub OGC Nice.

Referencer

Eksterne henvisninger 

 Officielt websted
 

Fremstillingsvirksomheder fra Storbritannien
Etableret i 1998
Kemivirksomheder
Jim Ratcliffe

Sir James Arthur Ratcliffe (født 18. oktober 1952) er en britisk milliardær og kemiingeniør. I 1998 grundlagde han kemikalieproducenten INEOS. I 2019 var han Storbritanniens rigeste person.

I august 2019 overtog INEOS og Ratcliffe ejerskabet af den franske fodboldklub OGC Nice.

Referencer

Eksterne henvisninger 

Erhvervsfolk fra Storbritannien
Milliardærer
Jorge Masvidal

Jorge Masvidal (født 12. november 1984 i Miami, Florida i USA) er en amerikansk MMA-udøver der konkurrerer i UFCs welterweight-klasse.  Han har været professionel siden 2003 og har også konkurreret i Bellator, Strikeforce, Shark Fights og World Victory Road.  Den 4. marts 2019 er han nr. 11 på den officielle UFC welterweight rangeringsliste.

Baggrund 
Masvidal blev født og opvoksede i Miami, Florida, til en Cubansk far og Peruviansk mor. Han var ofte involveret i gadekampe fra en ung alder. Der er optaget videoer af hans kampe på YouTube hvor han besejrer Kimbo Slice's protegé "Ray". Masvidal konkurrerede senere i brydning på St. Brendan High School, men undlod at forblive tilmeldt på grund af sine karakter og begyndte derefter at træne mixed martial arts.

Mixed martial arts karriere

Ultimate Fighting Championship 
Masvidal mødte Donald Cerrone den 28 januar 2017 til UFC on Fox 23. Hanslog Cerrone ned og færdiggjorde næsten kampen i de sidste sekunder af første runde, og vandt til sidst kampen via TKO i anden runde efter at have scoret et andet knockdown. Sejren tildelte ligeledes Masvidal hans anden Performance of the Night bonus.

Masvidal mødte Demian Maia på UFC 211 den 13. maj 2017. Masvidal tabte via en delt afgørelse. 

Masvidal mødte Stephen Thompson den 4. november, 2017 til UFC 217. Han tabte kampen via en enstemmig afgørelse.

Masvidal mødte Darren Till den 16. marts, 2019 i hovedkampen på UFC Fight Night 147. Han vandt kampen via knockout i anden runde. Sejren tildelte ligeledes Masvidal sin anden Fight of the Night og den tredje Performance of the Night bonus-pris.

Boksning 
Masvidals professionelle boksedebut fandt sted den 8. juni 2005. Efter at have trænet hos Eric "El Tigre" Cantanos, besejrede han Joseph Benjamin (1-11-2) på Radisson Mart Plaza Hotel i Miami, Florida . Sejren kom via en tæt afgørelse efter fire runder. Masvidal har ikke konkurreret i professionel boksning siden.  
[ <span title="This claim needs references to reliable sources. (October 2017)">brug for henvisning</span> ]

Mesterskaber og resultater

Mixed martial arts 

 Absolut Fighting Championships
 AFC Welterweight-mesterskab (Én gang)
 Ultimate Fighting Championship
 Fight of the Night (To gange) 
 Performance of the Night (Tre gange)

Referencer

Eksterne henvisninger 

 Jorge Masvidal – UFC.com
 

Cubansk-amerikanere
MMA-udøvere fra USA
Personer fra Miami
Boksere fra USA
Pages with unreviewed translations
Avengers: Endgame

Avengers: Endgame er en amerikansk superheltefilm, der er baseret på superheltegruppen Avengers fra Marvel Comics, produceret af Marvel Studios og distribueret af Walt Disney Studios Motion Pictures. Filmen, der er en direkte efterfølger til Avengers: Infinity War fra 2018 og et opfølgende afsnit til The Avengers (2012) og Avengers: Age of Ultron (2015), er den toogtyvende film i Marvel Cinematic Universe (MCU). Filmen er instrueret af Russo brødrene og skrevet af Christopher Markus og Stephen McFeely.

Filmen blev annonceret i oktober 2014 som Avengers: Infinity War - del 2. Brødrene Russo fik regirollen i april 2015, og i maj blev Markus og McFeely ansat til at skrive manuskriptet til filmen. Marvel fjernede i juli 2016 titlen på filmen. Optagelserne blev påbegyndt i januar 2017 på Pinewood Atlanta Studios i Fayette County, Georgia, og foregik parallelt med optagelserne til Avengers: Infinity War. Afsluttende optagelser fandt sted i centrum af Atlanta. Titlen Avengers: Endgame blev annonceret officielt i december 2018.

Handling 
Filmen tager udgangspunkt i hændelserne i forgængeren, Avengers: Infinity War, hvor Thanos udryddede halvdelen af Jordens befolkning og dermed også knækkede Avengers-holdet. Nu samles de resterende helte til et endeligt opgør.

Rolleliste 

 Robert Downey Jr. – Tony Stark / Iron Man
 Chris Hemsworth – Thor
 Mark Ruffalo – Bruce Banner / Hulk
 Chris Evans – Steve Rogers / Captain America
 Scarlett Johansson – Natasha Romanoff / Black Widow
 Benedict Cumberbatch – Dr. Stephen Strange / Doctor Strange
 Don Cheadle – James "Rhodey" Rhodes / War Machine
 Tom Holland – Peter Parker / Spider-Man
 Chadwick Boseman – T'Challa / Black Panther
 Paul Bettany – Vision
 Elizabeth Olsen – Wanda Maximoff / Scarlet Witch
 Anthony Mackie – Sam Wilson / Falcon
 Sebastian Stan – Bucky Barnes / Winter Soldier
 Tom Hiddleston – Loke
 Benedict Wong – Wong
 Pom Klementieff – Mantis
 Karen Gillan – Nebula
 Dave Bautista – Drax the Destroyer
 Zoe Saldana – Gamora
 Bradley Cooper – Rocket
 Gwyneth Paltrow – Virginia "Pepper" Potts
 Josh Brolin – Thanos
 Chris Pratt – Peter Quill / Star-Lord
 Jeremy Renner – Clint Barton
 Evangeline Lilly – Hope van Dyne / Wasp
 Jon Favreau – Harold "Happy" Hogan
 Paul Rudd – Scott Lang / Ant-Man
 Brie Larson – Carol Danvers / Captain Marvel
 Frank Grillo – Crossbones
 Letitia Wright – Shuri
 Hiroyuki Sanada
 Katherine Langford
 Stan Lee – Cameo

Udgivelse 
Filmen blev udgivet i USA den 26. april 2019 i både IMAX og 3D, og har indtil videre tjent 2,7 milliarder dollars i biograferne på verdensplan.

Filmen fik overvældende positiv kritik fra de amerikanske filmanmeldere, hvor de primært roste instruktionen, manuskriptet, skuespillet (især af Downey JR., Evans, Brolin, Hemsworth, Renner og Johansson), soundtracket og selve kulminationen på hele “Infinity”-sagaen.

Referencer

Eksterne henvisninger 
 

3-D-film
Film baseret på Marvel Comics
Engelsksprogede film
Amerikanske film fra 2019
Pages with unreviewed translations
Piraeus Bank

Piraeus Bank AE (  ), er et græsk multinationalt finansielt selskab med hovedsæde i Athen i Grækenland.  Piraeus Banks aktier har været noteret på Athens Stock Exchange (ATHEX) siden januar 1918.  .

Aktiviteter 
Piraeus Bank er en universel bank, der tilbyder forskellige banktjenester.

Historisk set er det en bank, der støtter små og mellemstore virksomheder og besidder nu også en særlig viden inden for landbrugsbank-, forbruger- og realkreditlån, grønne banker, kapitalmarkeder, investeringsbanker, leasing og elektronisk bankvirksomhed.

Piraeus Bank Group 
Piraeus Bank og dets datterselskaber udgør Piraeus Bank Group.

Historie 

En gruppe rederier i Piræus grundlagde Banque du Pirée (Piraeus Bank; BP) i 1916 for at finansiere handel. Banken begyndte at handle for Athens Exchange i 1918.  Den græske regering købte banken i 1975 og omdannede den til en universel bank. Det nye hovedkvarter designet af Sir Basil Spence blev bygget på Stadiou Street i Athen. I december 1991 privatiserede regeringen banken, der siden er vokset i størrelse og omfang.

Eksterne henvisninger

Eksterne henvisninger 

 Piraeus Bank Athens Exchange-tilbud på BloombergBusiness
 Piraeus Bank OTC citat (Gray Market) på BloombergBusiness

Banker fra Grækenland
Virksomheder fra Grækenland
Pages with unreviewed translations
Alpha Bank

Alpha Bank er den næststørste græske bank, med den højeste markedsværdi på ca. 2,13 milliarder euro (fra 4. december, 2018). Banken blev grundlagt i 1879 og har været kontrolleret af familien Costopoulos siden begyndelsen.  

Den 16. januar 2015 anmodede Alpha Bank om nødtilskud (ELA) fra Bank of Greece.

Historie 
I 1879 etablerede John F. Costopoulos et lille handelsfirma i Kalamata. D. 2. november 1925 blev banken noteret på Athens Børs. 

Ioannis Costopoulos, der er barnebarn af den oprindelige grundlægger John F. Costopoulos og nevø til Stavros Costopoulos, udenrigsminister i Georgios Papandreous regering, er i dag æresformand.

Bankafdelingen for firmaet "JF Costopoulos" har ændret navn flere gange:

 I 1918 til Bank of Kalamata i 1918.
 I 1924 flyttede banken sit hovedkvarter til Athen og ændrede navn til Banque de Credit Commercial Hellenique
 I 2947 stil Commercial Credit Bank (CCB)
 I 1972 til Credit Bank (Trapeza Pisteos)
 I 1994 til Alpha Credit Bank (ACB)

Alpha Bank har datterselskaber og filialer i London i England samt datterselskaber i Albanien, Cypern og Rumænien og drev desuden Alpha Finance i New York, USA, som ikke længere eksisterer

Notering på Athens Exchange 
Virksomheden er noteret på Athens Exchange med aktiesymbolet ALPHA ; ISIN er GRS015013006  og er en af de 25 aktier i FTSE / Athex Large Cap- indekset (11. august 2015). 

Per 11. august 2015 er antallet af udestående værdipapirer og antallet af værdipapirer opført til12769059858 (ca. 12,7 mia).

Referencer 

Banker fra Grækenland
Virksomheder fra Grækenland
Pages with unreviewed translations